ועדת הכספים, כנסת 20, פרוטוקול מספר 742, 2017-06-26 12:35

משה גפני: אנחנו עוברים לדיון מהיר בנושא "הודעת מפעל הפיס על ביטול מלגות לחיילים לוחמים בגלל איסור הפעלת מכונות מזל", של חברי הכנסת מיקי לוי, רויטל סויד וחמד עמאר.

משה גפני: מיקי לוי, בבקשה.

מיקי לוי: אדוני, למרות שדיברתי עם האלוף ידידי, יושב-ראש מפעל הפיס, חבר הכנסת לשעבר עוזי דיין - - -

עוזי דיין: לא הייתי אף פעם חבר כנסת.

מיקי לוי: סליחה.

מיקי לוי: טעות שלי.

חמד עמאר: הוא היה מועמד לכנסת.

משה גפני: אני רוצה להגיד לך שיושבי-ראש מפעל הפיס לדורותיהם, היו ביניהם יותר טובים ופחות טובים, ובין חברי הכנסת יש יותר טובים ופחות טובים.

משה גפני: זה לא ראיה - - -

חמד עמאר: בכל דבר בחיים יש יותר טובים ופחות טובים.

משה גפני: אני דווקא הייתי מעדיף שתגיע לכנסת.

עוזי דיין: זה נכון לכל בני האדם, לא אנחנו נקבע.

משה גפני: בבקשה.

מיקי לוי: העברנו כאן במסגרת חוק ההסדרים האחרון, לפני כחצי שנה, את ביטול השימוש במכונות הימורים.

מיקי לוי: הובא לידיעתי שהחליטו במפעל הפיס כי כספי המלגות שחולקו לחיילים עד היום על-ידי קרן לב"י יועברו דרך הרשויות המקומיות, וכי הן יופחתו.

מיקי לוי: הן יופחתו, למרות שעוזי אומר שלא.

מיקי לוי: לפחות לפי מה שאמרו לי באוצר, ההכנסות של מפעל הפיס הן עדיין 6.7 מיליארדי שקלים, אין כנראה פגיעה בהכנסות.

מיקי לוי: אני חושב שההחלטה הזאת היא חלק ממאבק חצי פוליטי של מפעל הפיס והאוצר, או האוצר ומפעל הפיס.

מיקי לוי: אני לא רוצה להיות שם.

מיקי לוי: על-פי ההודעה שהועברה למנכ"ל משרד הביטחון, האלוף במיל' אודי אדם, ב-9 במאי 2017, אכן פגיעה בתקציב מלגות לחיילים משוחררים מנוגדת לסיכום עם החברה שהושג ערב אישור תקציב המדינה האחרון – אני מחזיק אותו בידי – ועל-פי האיסור על המשך הפעלת מכונות מזל, גם אם ייפגעו בהכנסות, לא יגרום הדבר לפגיעה במלגות, כי זה דבר שהוא מעל כולנו וכו'.

מיקי לוי: יתרה מכך, האלוף דיין, יושב-ראש מפעל הפיס, שלח מכתב למנכ"ל משרד האוצר, והוא מסכם את המכתב בצורה הזאת – אני מחזיק את המסמך שעוזי חתום עליו – "נשמח אם משרד האוצר ימצא דרך לתיקון הפגיעה שגרעה מתחומי התרבות והמלגות".

מיקי לוי: יש כאן הודעה של מנכ"ל מפעל הפיס שהולכים לפגוע ופוגעים במלגות, ולדבר הזה אינני מסכים.

עוזי דיין: לא במלגות לחיילים.

עוזי דיין: במלגות – כן.

מיקי לוי: אני גם מתנגד לשינוי המעבר.

מיקי לוי: המלגות עד היום עברו בדרך מסוימת, לקרן לב"י, אם אני לא טועה.

<איריס גוטרמן: למשרד הביטחון.

מיקי לוי: סליחה, אני מתנצל, למשרד הביטחון.

מיקי לוי: שם אני רוצה להאמין ולהיות בטוח שהן מצאו דרכן האמיתית לאותם חיילים משוחררים.

<איריס גוטרמן: לוחמים בלבד.

מיקי לוי: לוחמים משוחררים בלבד, וכך ראוי שיהיה.

מיקי לוי: יש כאן איזה שינוי שרוצים להעביר את זה דרך הרשויות המקומיות, לזה אני לא מסכים.

<ארז גרניט: לא.

מיקי לוי: אני רוצה להפנות לסעיף 3.

מיקי לוי: מנכ"ל משרד האוצר שלח מכתב לאלוף דיין, והוא אומר לו: בפגישתך עם מנכ"ל משרד הביטחון, האלוף אודי אדם, מתאריך 9 במאי 2017, הודעת למשרד הביטחון כי תקציב זה קוצץ.

מיקי לוי: אני לא רוצה להאמין שהאלוף אודי אדם – אני רוצה להגיד בעדינות – אולי דיווח לא נכון.

מיקי לוי: אני מפנה אתכם לסעיף 2.2 בנספח א', להיתר שניתן למפעל הפיס שעל-פיו לחברה יש מחויבות להעביר 108 מיליוני שקלים.

מיקי לוי: נכון שזה כולל את סעיף התרבות - - -

עוזי דיין: לא להעביר.

מיקי לוי: למשרד הביטחון כן העברת.

משה גפני: מיקי, תעלה את הנושא.

מיקי רוזנטל: על שורת הרווח למלגות לסטודנטים לוחמים אני רוצה שתהיה כאן אמירה ברורה.

מיקי רוזנטל: אם תהיה כאן אמירה ברורה שממשיכים להעביר את הכסף למשרד הביטחון, הדיון הזה מתייתר.

מיקי רוזנטל: יש כאן מכתבו של מנכ"ל משרד האוצר שבא ואומר: חברים, יש פגיעה.

מיקי רוזנטל: יש כאן עדותו של האלוף אדם.

מיקי רוזנטל: יש כאן מכתב מביבס שאומר: אני לא מוכן, תקיימו ישיבת דירקטוריון; משהו פה לא בסדר.

מיקי רוזנטל: אגב, אני בעד ביטולן של אותן מכונות מזל.

מיקי רוזנטל: אני חושב שהן פגעו בדיוק באוכלוסייה המוחלשת שהרוויחה 5,000 שקל, אבל לא יכול להיות שזה יהיה על גבם של החיילים הקרביים המשוחררים.

משה גפני: תודה רבה.

משה גפני: חמד עמאר, ואחרי זה – רויטל סויד.

משה גפני: ברוכה הבאה.

חמד עמאר: אדוני היושב-ראש, הצטרפתי לדיון המהיר בנשיאות.

חמד עמאר: הצטרפתי משתי סיבות: הסיבה הראשונה, הקשר בין מכונות המזל לגובה המלגות שיקבלו חיילים משוחררים בהורדת התקציב.

חמד עמאר: אמרתי שאין קשר בין האחד לשני.

חמד עמאר: גם קיבלתי את המכתב שלכם וקראתי אותו בעיון רב, והבנתי מהמכתב שהם כותבים שהמלגות לא ירדו.

חמד עמאר: הנקודה השנייה שהצטרפתי אליו, זה אחרי שישבתי עם הרבה חיילים משוחררים דרוזים לוחמים, שמספרם יחסית למספר המלגות שמחולקות שם הוא קטן.

חמד עמאר: קיימתי ישיבה לפני ארבע שנים עם מפעל הפיס בנושא הזה, בשאלה מה קורה עם אותם חיילים משוחררים דרוזים, והדבר לא השתנה.

חמד עמאר: לכן אני רוצה לקבל נתונים על מספר החיילים הדרוזים המשוחררים שמקבלים מלגות ממפעל הפיס בשנה.

עוזי דיין: למה ממפעל הפיס?

עוזי דיין: ממשרד הביטחון.

חמד עמאר: ממשרד הביטחון דרך מפעל הפיס.

עוזי דיין: הפוך ממפעל הפיס דרך משרד הביטחון.

חמד עמאר: ממפעל הפיס דרך משרד הביטחון.

חמד עמאר: כמה חיילים דרוזים משוחררים דרוזים מקבלים מלגות?

חמד עמאר: הנקודה השלישית היא שבכל הנושא של מלגות לחיילים משוחררים, שאתם מקבלים אותן דרך מפעל הפיס, אין בכלל פרסום במגזר הדרוזי.

חמד עמאר: החיילים המשוחררים לא מכירים את זה, לא יודעים על זה.

חמד עמאר: אם אנחנו מדברים על כל-כך הרבה כסף שמחולק למלגות, סכום של 10,000 שקל שמקבל אותו סטודנט לוחם בשנה, במגזר הדרוזי אין לכם פרסום בנקודה הזאת.

חמד עמאר: זאת נקודה שצועקת לשמים, ואנחנו חייבים לדאוג בנקודה הזאת.

משה גפני: תודה רבה.

משה גפני: חברת הכנסת רויטל סויד.

רויטל סויד: קודם כול, ברוכים הבאים אלינו.

רויטל סויד: תודה לך, אדוני היושב-ראש, על עריכת הדיון.

רויטל סויד: אני חייבת לומר, עוזי, שכאשר אנחנו יושבים פה ואני יכולה לומר את זה על דעת שלושת חבריי שהגשנו את הבקשה לדיון מהיר, אין לנו פה צד.

רויטל סויד: אנחנו לא מצדדים במפעל הפיס ואנחנו לא מצדדים בעמדת האוצר, אנחנו מצדדים אך ורק בעמדת החיילים, זאת אומרת, טובת החיילים.

רויטל סויד: זה כל מה שאנחנו רוצים.

רויטל סויד: אנחנו רוצים שהמלגות שהחיילים זכו להן לאורך כל השנים יישמרו.

רויטל סויד: לא צריך אפילו להכביר במילים מדוע, מה הטעם והבסיס לזה, אלא רק לבוא ולומר שאנחנו מקבלים נתונים.

רויטל סויד: בהתחלה מהתקשורת ולאחר מכן - - -

עוזי דיין: זה יופי של כתובת לקבל נתונים.

עוזי דיין: תמיד תתחילי מהתקשורת ותעשי פה דיון בלי לשאול אותנו אפילו על הנתונים...

רויטל סויד: עוזי, רשמתי בפני את הציניות שבדבריך, אבל תיכף אני אעבור מהתקשורת - - -

עוזי דיין: למה לא פניתם אלי וביקשתם נתונים?

עוזי דיין: למה?

רויטל סויד: סליחה.

רויטל סויד: אני אסיים לדבר, ואני אשמח לקבל ממך תשובות.

משה גפני: רויטל סויד ועוזי דיין.

משה גפני: חברי הכנסת – אם הם מגישים דיון מהיר, הם לא חייבים לקבל נתונים.

משה גפני: הם יכולים לקבל, הם לא חייבים.

משה גפני: כאן בוועדה מתבררת האמת - -

מיקי רוזנטל: לפעמים.

משה גפני: - - אין לנו משוא פנים בעניין הזה.

משה גפני: אתה תקבל את מלוא הבמה כדי להעמיד את הנתונים על דיוקם, אם אכן יתברר שזה לא הנתונים - - -

חמד עמאר: אדוני היושב-ראש, רוב הדיונים הדחופים שאנחנו מאשרים בנשיאות, אנחנו מקבלים דרך העיתונות.

חמד עמאר: חברי כנסת קוראים את זה בעיתון ובאים לשמוע על זה.

חמד עמאר: זה לא פוגע.

חמד עמאר: בכלל לא פוגע.

משה גפני: אין בתקנון שום מגבלה בעניין של דיון מהיר.

משה גפני: בבקשה, רויטל סויד.

רויטל סויד: לכן אחרי שאנחנו עוברים את האמירה המאוד ברורה שלנו שאנחנו פה לטובת ציבור החיילים והמלגות שהחיילים זכאים להן, ולא צריך להכביר מילים מה החשיבות שבזה, אנחנו עומדים בפני שתי גישות שונות: האחת, שלכם במפעל הפיס, והשנייה, של האוצר.

רויטל סויד: יש פה נציגות לאוצר?

משה גפני: תיכף נבדוק.

משה גפני: כשאני אשאל אותם מה מגיב האוצר.

משה גפני: אם לא יהיה פה נציג האוצר, אני אנעל את הישיבה, זה הכול.

רויטל סויד: אנחנו מחזיקים בהתכתבות בין מפעל הפיס לבין האוצר – זה מופנה אליך, עוזי, כדירקטוריון מפעל הפיס – שבו מציין מנכ"ל משרד האוצר שנערכה פגישה עם מנכ"ל משרד הביטחון, עם אודי אדם, בתאריך 9 במאי 2017, שבה הודעת למשרד הביטחון כי תקציב המלגות יקוצץ.

רויטל סויד: המכתב פה מפורט וממנו עולה בבירור שבמסגרת הדיונים על הוראות היתר מפעל הפיס סוכם כי תקציב המלגות לחיילים לא ייפגע, גם אם ייפגעו הכנסות מפעל הפיס כתוצאה מהפסקת הפעילות של מכונות המזל.

רויטל סויד: וזה המקום לחזור ולומר את מה שאמר חברי, חבר הכנסת מיקי לוי.

רויטל סויד: אני ברמה האישית נגד אותן מכונות מזל, אנחנו שמחים שהן הוסרו, אבל הבהרת באותה פגישה שהתקציב הזה יקוצץ.

רויטל סויד: זה דבר אחד.

רויטל סויד: תפנה עכשיו לא רק לתקשורת, אלא גם לשי באב"ד.

עוזי דיין: רויטל, אני פה.

עוזי דיין: חבל.

עוזי דיין: נדבר.

רויטל סויד: אתה מדבר בציניות על חברי כנסת שניזונים מהתקשורת, כשחברי הכנסת האלה מחזיקים מכתב שמתאר בדיוק את הדברים שאתה אמרת.

רויטל סויד: אז אולי תקשיב עד לסוף הדברים, ואז גם לא תהיה ציני.

משה גפני: רויטל, דברי.

משה גפני: זה דיון מהיר.

רויטל סויד: ואתה, כשאתה פונה במכתב שאתה חתום עליו, בתשובה לאדון באב"ד, מנכ"ל משרד האוצר, אתה פונה לאוצר ומבקש שתימצא דרך לתיקון הפגיעה שהם גרמו לתחומי התרבות והמלגות.

רויטל סויד: משמע, אנחנו מבינים שאכן נפגעו המלגות.

רויטל סויד: שוב, זה כבר לא מהתקשורת, עוזי.

עוזי דיין: נכון.

עוזי דיין: נכון מאוד.

עוזי דיין: הן נפגעו מאוד.

משה גפני: מה זה הדיאלוג הזה?

משה גפני: זה לא עובד פה ככה בוועדה.

משה גפני: את צריכה להגיד את עמדתך.

רויטל סויד: סליחה, לא שמעתי שחברי העיר באיזה דרך לאחד משני חבריי שקדמו לי על משהו שנאמר בצורה צינית.

משה גפני: הוא מעיר כל הזמן.

רויטל סויד: לא שמעתי את זה וישבתי פה.

רויטל סויד: בפעם הבאה הוא יכול להעיר למישהו אחר, לא לי.

רויטל סויד: תודה.

משה גפני: הבמה לרשותך, את יכולה להגיד מה שאת רוצה.

רויטל סויד: תודה.

רויטל סויד: העלינו את הנושא הזה לדיון, ואני חוזרת שוב, נשמח מאוד לשמוע שהוטעינו.

רויטל סויד: נשמח מאוד לשמוע, כשאתה אמרת פה במכתבך, במו עטך, שהמלגות האלה מקוצצות, שכנראה זה כבר לא כך.

רויטל סויד: נשמח מאוד לדעת שמנכ"ל משרד האוצר אמר דברים שאולי הם שגויים, נשמח מאוד לדעת שהמלגות האלה לחיילים המשוחררים - -

מיקי לוי: הקרביים.

רויטל סויד: - - נותרות על כנן.

רויטל סויד: בהחלט נשמח לשמוע את התשובה.

רויטל סויד: תודה רבה.

משה גפני: תודה רבה.

משה גפני: רועי פולקמן, ביקשת.

רועי פולקמן: רק שיהיה ברור שהאוצר לא הוזמן למיטב ידיעתי - -

<טמיר כהן: הוזמן.

<טמיר כהן: הוזמן.

רועי פולקמן: - - ואין לזה שום קשר לאוצר.

רועי פולקמן: הדיון כאן הוא קודם כול, כדי שהחיילים הקרביים לא ייפגעו.

מיקי לוי: אירית אמרה שהיא לא יכולה להגיע ברגע האחרון, זה משהו אישי.

רועי פולקמן: אין לזה קשר.

רועי פולקמן: האלוף דיין, אני התרשמתי, ואני חייב לומר שזה גם מתכתב עם דברים שאמרת כאן בדיונים שנעשו סביב כל נושא ההיתר - - -

משה גפני: רועי, ביקשתי ואמרתי שאני אסגור את הישיבה אם לא יהיה.

משה גפני: ביקשתי שיזמינו את משרד האוצר.

משה גפני: נציג האוצר הוזמן.

<טמיר כהן: לפני ארבעה ימים.

משה גפני: נציג האוצר צריך להיות פה.

רועי פולקמן: אני חושב שהוא לא צריך להיות פה, כי אין לזה שום קשר לאוצר.

משה גפני: הוא כן צריך להיות.

משה גפני: רועי, הוא צריך להיות.

משה גפני: אם אנחנו רוצים לקיים דיון - - -

רועי פולקמן: אני אסביר למה לא.

רועי פולקמן: אני אגיד את עמדתי.

משה גפני: בבקשה.

רועי פולקמן: כמובן אתה יושב-ראש הוועדה, זו החלטה שלך, אני אומר את עמדתי.

רועי פולקמן: האלוף דיין גם בדיונים שנעשו כאן על כל נושא ההיתר החדש של מפעל הפיס חזר שוב ושוב ואיים על הנזקים שייגרמו, ואז הוא החליט שהוא עושה להכעיס, ואני גם אוכיח איך הוא עושה להכעיס.

רועי פולקמן: מה הוא עשה באותן מלגות?

רועי פולקמן: הוא אמר: אני אלך לשלטון המקומי – יצא לי לשמוע את זה בימים האחרונים מראשי רשויות – הוא אמר שהוא נותן מלגות, את אותן מלגות שהיו לחיילים משוחררים הוא נותן, כי היו 7.5% שהיו הקופה הגמישה של יושב-ראש מפעל הפיס.

רועי פולקמן: הוא חילק אותן.

רועי פולקמן: הוא לקח את המלגות האלה, בא לשלטון המקומי ואמר שהוא ייתן את זה לצעירים, לסטודנטים, במצ'ינג עם השלטון המקומי, אבל באופן פלאי אני אקח את זה מהחיילים המשוחררים.

רועי פולקמן: זה קצת כמו כל מיני ארגונים במשק, כשהם רוצים לעשות שביתה, שהם יודעים איפה כואב.

רועי פולקמן: הוא ידע שיבואו ויצעקו מה פתאום הוא לוקח.

רועי פולקמן: אני אגלה לך עוד משהו.

רועי פולקמן: כשביבס גילה את זה הוא גם התקומם, ופתאום יהיה דירקטוריון של מפעל הפיס, ופתאום יוחזר הכסף הזה בעוד ימים ספורים או שבועות - -

מיקי לוי: ב-29.

רועי פולקמן: - - זה לא קשור לשום דבר תקציבי.

רועי פולקמן: הרי בסוף, בתוך כל הדיון על תקציב למלגות של מפעל הפיס, דווקא בחיילים המשוחררים בחר האלוף דיין לפגוע.

רועי פולקמן: ולכן, חברים, דובר על זה שיהיה קיצוץ תקציבי, וזה בסדר שיש קיצוץ תקציבי, ועל הקיצוץ התקציבי אין מה להתנצל, ודיברנו עליו כיוון שהוא בוצע מגידולים אדירים שהיו במפעל הפיס בארבע השנים האחרונות.

רועי פולקמן: מכל המיליארדים והמאות מיליונים שיש למפעל הפיס לחלק למלגות, לתרבות, לכל הפעילויות הגמישות, בחר האלוף דיין ללכת על הראש של החיילים הקרביים.

מיקי לוי: אבל יש סיכום.

מיקי לוי: האוצר אמר שלא ייפגעו המלגות.

רועי פולקמן: האלוף דיין אומר:

רועי פולקמן: לא אמרתם באופן מפורש שלא ייפגע התקציב לחיילים משוחררים.

רועי פולקמן: ולכן, אדוני אלוף הדיין, אתה איש רציני - - -

משה גפני: רועי, אתה לא מדבר אליו.

משה גפני: מה שאומר עוזי דיין, הוא יגיד בקולו.

רועי פולקמן: מאה אחוז.

רועי פולקמן: אני אומר מה שאני יודע וקראתי גם בדברים שכתב יושב-ראש מפעל הפיס.

רועי פולקמן: אין שום סיבה לקיצוץ לחיילים הקרביים, הכסף הזה ניתן לרשויות המקומיות במצ'ינג עכשיו.

רועי פולקמן: אם הרצון לעשות דווקא ולתקוע אצבע בעין, אפשר על עוד דברים.

רועי פולקמן: אין לזה שום הצדקה.

רועי פולקמן: תתמודד עם ההיתר החדש.

רועי פולקמן: אם אתה חושב שבסדרי העדיפויות שלך צריך משהו אחר, סבבה, תגיד: החלטתי השנה לא לתת לחיילים קרביים, אלא לתת למשהו אחר.

משה גפני: עוד מעט הוא יגיד.

רועי פולקמן: אתה איש עם ניסיון בחינוך ובנושאים חברתיים.

רועי פולקמן: אבל למה לעשות להכעיס?

משה גפני: תודה.

עוזי דיין: - - - וגם חיילים קרביים.

משה גפני: רגע.

רועי פולקמן: גם זה נכון, אבל קיבלת החלטה מכוונת, אז תהיה מספיק אמיץ להגיד את זה.

משה גפני: תודה רבה.

משה גפני: מיקי זוהר, בבקשה.

מכלוף מיקי זוהר: תודה רבה, אדוני היושב-ראש, אני אגיד משהו שונה ממה שנאמר פה עד עכשיו.

משה גפני: זה לא קורה אצלך בפעם הראשונה.

משה גפני: ..

מכלוף מיקי זוהר: לפעמים זה קורה, לא תמיד.

מכלוף מיקי זוהר: יש היתר חדש שדובר עליו בוועדת הרפורמות, זה אחד מההיתרים השגויים ביותר שאושרו אי-פעם בכנסת ישראל.

מכלוף מיקי זוהר: היתה מחשבה או גחמה להפחית את כמות ההימורים, אז לא רק שהם לא פחתו, הם כנראה עלו.

רועי פולקמן: איך אתה יודע?

מיקי לוי: תיכף אני אסביר לך.

מיקי רוזנטל: הוא שאל את אורן...

משה גפני: רועי, אי-אפשר להפוך דיון מהיר לדיאלוג.

מכלוף מיקי זוהר: אני שונה מהרבה חברי כנסת - - -

רועי פולקמן: עוזי הזעיק אותך לבוא ולהגן על זה שמקצצים לחיילים משוחררים כי הוא רוצה לעצבן - - -

מכלוף מיקי זוהר: אמרתי פה גם בדיונים.

מכלוף מיקי זוהר: הייתי לוחמני נגד ההיתר הזה.

רועי פולקמן: זה עוד לא קרה.

משה גפני: מיקי, אני מציע שלא תגיד שום דבר שונה מרועי פולקמן, אחרת הוא יפריע לך.

רועי פולקמן: בדיוק, וזה גם לא הדיון.

רועי פולקמן: אם צריך לטפל בהימורים, זה לא הדיון.

משה גפני: הוא יכול להגיד מה שהוא רוצה, רועי.

מכלוף מיקי זוהר: אני אגיד לטיעון החשוב.

מכלוף מיקי זוהר: תאפשרו לי רק לסיים.

משה גפני: לא לסיים, אתה מתחיל עכשיו, ואני מבקש לא להפריע למיקי זוהר.

מכלוף מיקי זוהר: תודה רבה, אדוני.

מכלוף מיקי זוהר: בשונה מחברי כנסת רבים בכנסת ישראל אני אוהב את השטח, אני אוהב להסתובב, גם בתחנות הימורים, לבדוק מה קורה שם, איך זה נראה מקרוב, לא רק ממה ששומעים בשמועות.

מכלוף מיקי זוהר: יצא לי לראות כמה תמונות, שדרך אגב כבר העברתי למשטרה, של עשרות אם לא מאות מקומות שנקראים – אולי את תכירי מהעבר שלך כעורכת-דין פלילית, בטח שמעת כי ייצגת כמה לקוחות – "כלובים".

מכלוף מיקי זוהר: שמעת את המינוח הזה, "כלוב"?

רויטל סויד: כן.

רויטל סויד: אני כל הזמן חושבת עכשיו, כשאתה מעלה את זה, איך אתה נכנס למקומות האלה.

מכלוף מיקי זוהר: לא נכנסתי, קיבלתי תמונות.

מכלוף מיקי זוהר: נכנסתי לתחנות הימורים, לתחנות שמוכרים וינר ופיס, וראיתי מה קורה.

מכלוף מיקי זוהר: ונכון, יש מצוקה, הרבה אנשים שורפים הרבה מאוד כסף על הימורים, את הכסף של האוכל שלהם, אבל עכשיו הם לא שורפים את זה בתחנות הוינר, עכשיו הם עושים את זה במקומות לא חוקיים של עבריינים, והכסף הזה הולך לעולם התחתון, וזה עוד פשע, עוד זנות ועוד כלי נשק שיהרגו את הילדים שלנו ברחובות.

מכלוף מיקי זוהר: כשאנחנו רוצים לפתור את בעיית ההימורים, אנחנו צריכים להתחיל קודם כול מהסברה מגיל אפס עד גיל 18, להראות לכל ילד מה הימורים עושים לבית, איך הם הורסים את הבית, איך הם הורסים את המשפחה, איך הם מביאים להתמכרות, איך הם מפרקים בתים שלמים, שילד יחשוב אם לשלוח טופס וינר – והיום יש עשרות ומאות ילדים ששולחים טופס וינר כבר בגיל 12 ו-13 – שיבין מה הנזק שצפוי לו ולמשפחה שלו.

מכלוף מיקי זוהר: כל הכסף שחושבים עכשיו שצמצמו בהימור החוקי, הייתי מפנה רק להסברה ולמניעת הימורים לילדים צעירים, שיידעו מה הנזק שטמון בכך.

מכלוף מיקי זוהר: אבל ההחלטה שהתקבלה לא הורידה את היקף ההימורים.

מכלוף מיקי זוהר: היקף ההימורים נשאר, רק שהוא עבר מהצד החוקי הלבן לצד העברייני השחור.

מכלוף מיקי זוהר: הוא מגדיל כיסים ומצמיח כיסים של עבריינים גדולים מאוד במדינת ישראל, שהם ישתמשו בכסף הזה כדי להשחית יותר את החברה הישראלית.

מכלוף מיקי זוהר: ולכן אנחנו נתקלים פה היום בסוגיה שבאה לפתחנו, כשצריך לתת את הדעת לסוגיה הרחבה, מה עשינו בהיתר הזה, איזה הישג הבאנו.

מכלוף מיקי זוהר: ואני רוצה להודיע פה שלא הבאנו הישג, ואתם תראו שלא הבאנו הישג.

מכלוף מיקי זוהר: ההיפך, החמרנו את המצב.

מכלוף מיקי זוהר: לגבי סוגיית מכונות המזל, כמי שמגיע מצה"ל, אין לי צל של ספק שהיושב-ראש ימצא את הדרך לא לפגוע בחיילי צה"ל, אבל זו לא הסוגיה שלפנינו היום.

מכלוף מיקי זוהר: חיילי צה"ל יקבלו, כי מגיע להם יותר מכולם.

מכלוף מיקי זוהר: הסוגיה שלפנינו פה היום היא מה ההיתר הזה גרם, מה התוצאה שהוא הביא.

מכלוף מיקי זוהר: ואני אומר לאדוני היושב-ראש שהוא הביא תוצאה הפוכה ממה שיוחל לה.

מכלוף מיקי זוהר: תודה.

משה גפני: תודה רבה.

משה גפני: עוזי דיין, יושב-ראש מפעל הפיס.

משה גפני: בבקשה, הבמה לרשותך.

עוזי דיין: תודה.

עוזי דיין: קודם כול, אני מבקש וממליץ - - -

משה גפני: מרב, את רוצה?

מרב מיכאלי: אני אחכה לשמוע את תשובותיו של מר דיין, ואז - - -

משה גפני: אז אני אתן גם לנציג האוצר.

מרב מיכאלי: יש נציג האוצר?

משה גפני: יש נציג אוצר.

מרב מיכאלי: וואו.

רויטל סויד: בואו נתחיל מההתחלה.

מרב מיכאלי: מה שאמר מיקי זוהר הוא לא נכון, אבל חוץ מזה הכול בסדר.

מכלוף מיקי זוהר: רק שלא שמעת אותי, זאת הבעיה.

מרב מיכאלי: שמעתי את הרוב המכריע.

מכלוף מיקי זוהר: היית בחוץ.

מכלוף מיקי זוהר: לא שמעת.

מרב מיכאלי: שמעתי – גידול בהימורים וכל הקונספציה הזאת.

מכלוף מיקי זוהר: בפעם הבאה עדיף לפחות לשמוע לפני שהיא מדברת.

מרב מיכאלי: בהחלט.

משה גפני: מרב, תודה.

משה גפני: האלוף במיל' עוזי דיין, יושב-ראש מפעל הפיס.

עוזי דיין: יש לי בקשה והמלצה שנתחיל בכך שכל מי שנמצא כאן רוצה בטובת חיילי צה"ל.

עוזי דיין: אני לא רוצה להיות דמגוג על זה, אבל אני לא חושב שכל הגלריה פה עשתה לטובת חיילי צה"ל - - -

משה גפני: לא חשוב.

משה גפני: למה?

משה גפני: למה אתה צריך להתחיל בזה?

עוזי דיין: - - - לא פחות ממני.

עוזי דיין: אני מכיר בזה שכולם רוצים את טובתם וגם אני.

עוזי דיין: דבר שני, אני מאוד מבקש בכמה הדקות שאני אדבר להתמקד בנתונים, ואני לא מתעסק במכונות המזל.

עוזי דיין: דרך אגב, אני מסכים שיש בהן סכנה.

עוזי דיין: לפני חצי שנה הצעתי לאוצר דרך לטפל בזה, לא רצו, הלכו בדרך שלהם, כיוון שהם הרגולטור זה מה שנעשה, ומה שקרה מזה, דרך אגב, אם אתם רוצים לדעת, שהוצאנו את כל 500 המכונות שלנו - - -

רויטל סויד: תגיד לנו גם מה הצעתם להם.

רועי פולקמן: הדיון הוא לא על מכונות המזל.

רויטל סויד: נשמח לדעת מה הצעת.

משה גפני: רגע.

עוזי דיין: מה שעושות כל המדינות המתקדמות בעולם - - -

משה גפני: מר דיין.

עוזי דיין: - - - כרטיס שחקן.

משה גפני: מר דיין, תקשיב, אני שקוף, אבל אני יושב-ראש הוועדה באופן "זמני", אחרי זה מחליפים אותי...

רועי פולקמן: כולנו זמניים.

משה גפני: עוזי, מי שקובע את הנורמות ואת הכללים בוועדת הכספים זה אני.

משה גפני: זמנית, אבל אני קובע עכשיו.

משה גפני: אתה לא עונה לשום חבר כנסת, לא לקריאת ביניים ולא לשאלה, רק אם אני מאשר.

משה גפני: אתה מדבר ברצף.

משה גפני: בבקשה.

עוזי דיין: אני רוצה גם להגיד לגבי מכונות המזל שאכן הוצאנו את כל ה-500 שההיתר קבע, אכן יש נזק שבין 450 ל-600 מיליון שקל, אבל הוא לא קשור לעניין שלנו.

עוזי דיין: דרך אגב, לגיטימי שמדינה תקבע דבר כזה.

עוזי דיין: לא ביקשנו להחזיר אותן, וכל השימוש בעניין הזה הוא לא לעניין.

מרב מיכאלי: נאבקתם נגד הביטול שלהן.

משה גפני: מרב.

עוזי דיין: לא.

עוזי דיין: לא הלכנו נגד.

משה גפני: מרב, את תדברי אחרי זה.

עוזי דיין: עשינו מה שצריך לעשות אתן.

משה גפני: בבקשה.

עוזי דיין: בכל אופן, אני בפיס שש שנים.

עוזי דיין: במהלך התקופה הזאת, ב-2011, היה היתר אחר, והוא אמר ש-7.5% הולכים לתרבות ולמלגות, מעשית חילקנו חצי-חצי, והנוהג הזה קיים גם היום.

עוזי דיין: כיוון שזה 7.5%, ככל שעלו הרווחים של הפיס, עלינו מ-60 מיליון – אני מדבר עכשיו על מלגות – ב-2011 כדי 74 מיליון, כמעט 75 מיליון ב-2016.

עוזי דיין: מתוך הסכום הזה באופן מסורתי הוקצו למשרד הביטחון באמצעות היחידה להכוונת חיילים 18 מיליון שקל.

עוזי דיין: זה היה הנוהג וזה נשאר במשך השנים האלה.

עוזי דיין: זה מאפשר לתת 600 מלגות בשנה והמלגות שלנו הן 10,000 שקל, וב-steady state – 1,800.

עוזי דיין: זה המספר הבסיסי.

עוזי דיין: אז בא היתר חדש של האוצר.

עוזי דיין: ההיתר הזה אכן פגע מאוד במלגות ובתרבות, בגלל שהבייס ליין של הדיון שלנו עם האוצר היה שנת 2015, והמאזנים של 2015 אמרו שמגיע לזה דאז 134 מיליון שקל.

עוזי דיין: האוצר קבע שייתנו רק 108 מיליון שקל, ואם מחלקים את זה חצי-חצי, זה 54 מיליון ו-54 מיליון.

עוזי דיין: אלה הנתונים.

עוזי דיין: אין פה שום קשר, ונתתי לכם נייר עם הנתונים – אין פה שום קשר למכונות, שום קשר לרווח שלנו, וגם אם הוא יורד ב-600 מיליון, זה לא משנה.

עוזי דיין: זה 108 מיליון.

רועי פולקמן: למה החלטת להפסיק להעביר את התמיכה להכוונה ברשויות?

רועי פולקמן: למה?

משה גפני: רגע.

רועי פולקמן: זו החלטה שלך, זה לא קשור.

משה גפני: רועי, שנייה.

משה גפני: אתה תוכל לשאול אותו, אני לא אפריע לך.

עוזי דיין: זה 108 מיליון.

משה גפני: לא לענות.

משה גפני: אתה שוכח מה שאמרתי.

עוזי דיין: אני לא עונה.

עוזי דיין: הוא 108 מיליון.

עוזי דיין: מעשית הוא ירד מ-74 ל-54 מיליון שקל.

עוזי דיין: זאת אומרת מעכשיו, חמש שנים, יש לנו 54 מיליון שקל למלגות צמוד למדד.

עוזי דיין: כיוון שנאמרו כאן הרבה דברים לא נכונים, אני רק אומר שהנושא לא הוזכר בשיחות אתנו.

עוזי דיין: זה שקר, לא סתם.

עוזי דיין: אני אומר, ואני אחראי על זה.

רועי פולקמן: מה לא הוזכר?

עוזי דיין: הנושא לא הוזכר בכלל, לא בהיתר ולא בשיחות על ההיתר.

משה גפני: מה לא הוזכר?

עוזי דיין: כמה ילך לחיילים.

רויטל סויד: שי באב"ד כתב סתם?

רועי פולקמן: לכן זו החלטה שלך, ברור.

עוזי דיין: לא הוזכר בשום מקום, לא כתוב בהיתר ולא בשיחות לפני ההיתר - -

רועי פולקמן: זה מה שאמרתי.

עוזי דיין: - - לכן זה סתם.

עוזי דיין: ידענו שזה 54 - - -

רועי פולקמן: מי קבע את זה?

רועי פולקמן: בהיתר כתוב חצי-חצי?

משה גפני: רועי.

משה גפני: אתה לא עונה.

משה גפני: לא.

משה גפני: אמרתי - - -

משה גפני: אתה לא עונה.

רועי פולקמן: זו החלטה שלו.

משה גפני: אתה רוצה, תשאל אותו.

רויטל סויד: הוא אומר ששי באב"ד משקר.

עוזי דיין: ה-108 מסורתית חולק - - -

רועי פולקמן: זו החלטה שלך.

משה גפני: אני אעצור את הישיבה.

רועי פולקמן: אני מקשה עליו.

משה גפני: אי-אפשר ככה.

משה גפני: תשאל אותו אחרי זה.

משה גפני: אין לי את כל הזמן שבעולם.

עוזי דיין: ה-7.5% מסורתית חולק חצי-חצי, אמרתי את זה, זו החלטת דירקטוריון.

עוזי דיין: לא נאמר שום דבר לגבי החיילים.

עוזי דיין: דרך אגב, בירידה הזאת נפגעו קודם כול 1,400 שלא קשורים בכלל לדיון הזה – ערבים – היו סוגים שונים של מלגות.

עוזי דיין: היינו יכולים לתת להם יותר, כי אני משווה בין ה-74 ל-54.

עוזי דיין: עכשיו לענייננו.

עוזי דיין: אנחנו אכן החלטנו, הוועדה הדירקטוריונית והדירקטוריון, שהשימוש הכי נבון ב-54 מיליון יהיה להמשיך לתת למשרד הביטחון את מה שהתחייבנו קודם – דרך אגב, משרד הביטחון לא ביקש אפילו את ההמשך.

עוזי דיין: הפגישה בסוף עם אודי אדם היתה אחרי חודשים שביקשתי פגישות.

עוזי דיין: האיש שנמצא פה לא ביקש פעם אחת, ואחרי הרבה הפצרות אמרנו: שימו לב, יש היתר חדש, בואו נשב, נדבר עליו, נראה מה זה אומר.

עוזי דיין: שום דבר.

עוזי דיין: עד היום לא נפגשתי פעם אחת עם ראש אכ"א, והיו כבר שני ראשי אכ"א, ובסוף הצלחתי להיפגש עם אודי אדם, אחרי חודשים שביקשתי את הפגישה הזאת.

רועי פולקמן: הם סירבו לקבל את המלגות.

רועי פולקמן: ..

רועי פולקמן: משרד הביטחון אמר: לא רוצה מלגות לחיילים קרבים.

רועי פולקמן: ..

עוזי דיין: שקלנו מה צריך לעשות מעשית במצב הזה.

עוזי דיין: במצב הזה היו שתי חלופות בסיסיות: האחת, לתת את רוב סכום הכסף, כי בכל זאת יש לנו מורים למתמטיקה בפריפריה, יש 3-2 מיליון שלא נגענו בהם, למשל מלגות ערבים, כי אחרת ייצא שהם לא מקבלים כמעט בכלל וכו'.

עוזי דיין: אפשרות אחת לקחת 54 מיליון שקל ולעשות אתם שיתוף פעולה עם הרשויות המקומיות, כשכולן התחייבו על מצ'ינג, ואפשרות שנייה לתת 18 מיליון למשרד הביטחון, בינתיים זה כבר לא דרכם, זה דרך יאיא, יש דרך אחרת בגלל המבצע של "ממַדִּים ללימודים", ולתת את השארית, זאת אומרת, 36 מיליון, לשיתוף פעולה עם הרשויות.

עוזי דיין: אלה שתי האפשרויות.

עוזי דיין: האפשרות הראשונה, שנותנים כסף לרשויות וממשיכים לתת למשרד הביטחון – למשל השנה אנחנו נותנים 8 מיליון, אנחנו ממשיכים את ההתחייבויות למלגות התלת-שנתיות, לא חותכים את זה.

עוזי דיין: כל מה שהתחייבנו, אנחנו נותנים.

עוזי דיין: אם נותנים 54 מיליון לרשויות, ניתן לתת על זה 10,800 מלגות, מתוכן לחיילים ושירות לאומי 9,300, מתוכן לחיילים 6,900, כמעט 7,000 מלגות, כולל לוחמים ותומכי לחימה.

עוזי דיין: אם הולכים על הדרך הקודמת, אנחנו ממשיכים לתת 18 מיליון למשרד הביטחון ו-36 מיליון שקל לרשויות, ואז התוצאה תהיה שבמקום 10,800 מלגות ניתן רק 9,000 מלגות, כי משרד הביטחון לא עושה על זה מצ'ינג, ודרך אגב הוא גם לא דורש את 100 השעות של תרומה לקהילה שהמלגה שלנו דורשת.

עוזי דיין: ייצא מצב שפחות חיילים ואנשים שעשו שירות לאומי מקבלים.

עוזי דיין: 1,800 פחות מלגות, 1,300 פחות חיילים ושירות לאומי, ואפילו חיילים זה 500 פחות וכו'.

עוזי דיין: זה נראה לנו לא הגיוני ולא צודק.

עוזי דיין: ההבדל הוא, נכון, שעכשיו זה עובר פיקוח מלא דרך הרשויות ולא עוברים 18 המיליון.

עוזי דיין: השנה הם אמורים לקבל עוד 8 מיליון ועוד - - -

משה גפני: מי זה הם?

עוזי דיין: משרד הביטחון.

עוזי דיין: אנחנו התחייבנו לזה לפני כן, ו-ב', יש לנו עוד שארית.

עוזי דיין: זה מרגיז אותי, ואני אומר לכם, חברי הכנסת, כי המלגות שחילקנו השנה – הן כבר חולקו דרך אגב, הלימודים מתחילים עוד מעט, אנחנו כבר חצי שנה, ההיתר ניתן רק בפברואר.

עוזי דיין: מאז אנחנו מנסים לדבר ולהסביר לכולם מה לעשות – אנחנו נותנים השנה יותר מלגות לחיילים משוחררים, יותר מלגות ממה שהיו עד היום.

עוזי דיין: למה אנחנו יכולים לעשות את זה?

עוזי דיין: בגלל המצ'ינג של הרשויות, זאת האמת.

עוזי דיין: דרך אגב, הם עומדים להתמיד בזה חמש שנים.

עוזי דיין: כל החלטה לקדש את ה-18 מיליון שהולכים למשרד הביטחון, תביא לכך שבחמש-שש השנים הקרובות פחות חיילים יקבלו מלגות.

רועי פולקמן: זו תשובה פשוטה.

רועי פולקמן: למה צריך את כל ההרצאה הארוכה בשביל השורה האחרונה?

רועי פולקמן: זה לא קשור להיתר ולא קשור למכונות.

מיקי לוי: אני קורא את הסעיף מתוך מפעל הפיס, מדובר ב-108.

מיקי לוי: אני מחזיק את הסעיף.

משה גפני: כן, עוזי.

עוזי דיין: אני רוצה להדגיש עוד דבר אחד.

משה גפני: שנייה.

משה גפני: הוגשו שלוש בקשות של חברי כנסת לדיון מהיר.

משה גפני: הנושא שהם העלו, ועל זה הוועדה צריכה לקבל החלטה, זה הודעת מפעל הפיס על ביטול מלגות לחיילים לוחמים בגלל איסור הפעלת מכונות מזל.

רועי פולקמן: בקיצור, הוא אומר שאין שום קשר.

משה גפני: רועי, באמת.

משה גפני: יש שני חלקים לבקשה הזאת לדיון מהיר.

משה גפני: אני לא מכיר את הפרטים, אבל יש שני חלקים לדיון המהיר: האם מכונות המזל משפיעות על העניין הזה של מלגות?

משה גפני: וזו תשובה על הרבה נושאים, אבל השאלה המרכזית היא, האם צומצמו המלגות לחיילים לוחמים?

משה גפני: זאת השאלה.

עוזי דיין: ניתנות יותר מלגות, אבל רק חלקן דרך משרד הביטחון.

רועי פולקמן: חיילים משוחררים – לא ירד?

משה גפני: דובר על חיילים לוחמים.

רועי פולקמן: זה לא ירד.

רועי פולקמן: זה מה שהם אומרים.

רויטל סויד: אני לא מבינה את התשובה הזאת.

משה גפני: הוא אומר שלא יורדים.

חמד עמאר: אני אעדכן אותך.

חמד עמאר: כל המגזר הדרוזי - - -

משה גפני: חמד, שנייה.

חמד עמאר: אם אתה מעביר את זה דרך הרשויות, אין שם אחד - - -

עוזי דיין: להפך, כל הרשויות הדרוזיות מקבלות.

חמד עמאר: אף אחד, לא יהיה לו מצ'ינג של שקל אחד לתת לחיילים.

משה גפני: אומר חבר הכנסת חמד עמאר – זאת כבר עסקת משנה לדיון המהיר – הוא אומר: א', לא מפרסמים את זה במגזר הדרוזי, וממילא סטודנטים דרוזים לא יודעים שהם יכולים לבקש מלגות, ו-ב', בעקבות ההחלטה הזאת של הרשויות המקומיות, המלגות של החיילים הדרוזים פוחתות באופן משמעותי.

משה גפני: תשובה לשתי השאלות האלה.

עוזי דיין: ההפך הוא הנכון.

עוזי דיין: קודם כול זה מפורסם מאוד במגזר הדרוזי וכולם יודעים את זה.

חמד עמאר: תגיד לי מקום אחד שאתה מפרסם, אני לא מכיר את זה.

חמד עמאר: אני חי את המגזר הדרוזי.

עוזי דיין: גם אני חי את המגזר הדרוזי.

עוזי דיין: אני אגיד לך את הנתונים.

עוזי דיין: קודם כול, רוב הטענות שלך היו מופנות למשרד הביטחון.

עוזי דיין: לא אני מפרסם את המלגות לחיילים שהם נותנים.

עוזי דיין: דבר שני, אנחנו מפרסמים דרך פנייה לכל ראשי הרשויות.

עוזי דיין: החיילים הדרוזים מקבלים כפול:

עוזי דיין: פעם אחת כי הם חיילים, אבל הם יכולים גם לקבל דרך פנייה ישירה למלגות של מפעל הפיס, דרך הרשויות.

עוזי דיין: יותר מזה, 84% ממי שמבקש מלגות במגזר הדרוזי זה בחורות, ואנחנו מאפשרים לתת להן את זה.

עוזי דיין: יותר מזה, כשאנחנו הולכים על סך-כול מה שאנחנו נותנים דרך הרשויות רק 13% לא חיילים ולא שירות לאומי.

עוזי דיין: כל השאר הם חיילים והשירות הלאומי, ובמגזר הדרוזי השיעור עוד יותר גבוה, אתה יודע את זה.

משה גפני: עוזי, תודה.

משה גפני: משרד הביטחון בבקשה.

<איריס גוטרמן: אני ראש חטיבת תעסוקה במלגות חוץ, אגף חיילים משוחררים, משרד הביטחון.

עוזי דיין: אני אוכל בסוף להציע הצעה לסדר-היום?

משה גפני: כן.

משה גפני: בבקשה.

<איריס גוטרמן: יש לנו שיתוף פעולה עם מפעל הפיס מאז 2006.

<איריס גוטרמן: הוקם מיזם מלגות שבו הוחלט להעניק מלגות – ראש הממשלה דאז אריאל שרון, זיכרונו לברכה – הקימו מיזם של 1,000 מלגות של לוחמים, זאת אומרת, חיילים משוחררים יוצאי המערך הלוחם.

<איריס גוטרמן: מאז משרד הביטחון החליט להרים את הכפפה הזאת ובלבד שלא יוקם לצד המיזם הזה עוד גוף שידרוש כספים ומשאבים נוספים, וכל הכסף יועבר ישירות לחיילים המשוחררים מהלוחמים.

משה גפני: האם את יכולה לדלג מאריק שרון עד ביבי, ולהגיד מה קורה עכשיו?

רויטל סויד: כל תקופת ביבי?

רועי פולקמן: להתמקד בימים האלה.

משה גפני: אני מבקש להתמקד בתקופת ביבי, ראש הממשלה ב-2017.

רועי פולקמן: זה מדויק.

<איריס גוטרמן: ואז במשך 10 שנים, כבר 11 שאנחנו משתפים פעולה.

<איריס גוטרמן: מפעל הפיס מעניק 600 מלגות ללוחמים, 50 מלגות נוספות למסיימי שירות לאומי.

<איריס גוטרמן: זה הוסף בשלב מאוחר יותר.

<איריס גוטרמן: ביום בהיר אחד, בסביבות ינואר 2017, קיבלנו הודעה שבשל התקציב, לצערנו הרב, צפוי קיצוץ משמעותי המכתיב בשלב זה ויתורים כואבים על שורה של מיזמים, בין היתר ביטול מיזם מלגות לחיילים משוחררים לשנת התשע"ח, אנו ממשיכים לקוות שיימצא פתרון וכו' וכו'.

משה גפני: מתי זה היה?

<איריס גוטרמן: 18 בינואר 2017.

רועי פולקמן: אתה מבין את להכעיס?

משה גפני: רועי, אתה לא יכול לעשות את זה.

מיקי לוי: רועי, אתה מעצבן גם אותנו.

משה גפני: מיקי, אני אעצור את הדיון עכשיו.

רועי פולקמן: כרגע אמרתם שלא תהיה ירידה, אבל כדי לעשות להכעיס - - -

עוזי דיין: זה בינואר עוד לא היה היתר.

עוזי דיין: ביקשנו לדבר אתם.

משה גפני: רועי, אני עוד מעט עוצר את הדיון.

משה גפני: זה בלתי אפשרי.

רועי פולקמן: בואו נדייק את הדברים.

משה גפני: בסדר, אני אעצור את הדיון.

משה גפני: אני צריך לסיים בכל מקרה ב-13:30.

<איריס גוטרמן: בכל מקרה, הגבנו למכתב, ביקשנו והדגשנו כמה המיזם חשוב וכו'.

<איריס גוטרמן: ומאז ועד היום יצא שבמהלך יוני אנחנו אמורים לפתוח הרשמה למלגות ללוחמים, והעובדה שהשנה לא נפתחה הרשמה.

חמד עמאר: עד עכשיו לא נפתחה הרשמה?

<איריס גוטרמן: לא נפתחה הרשמה, כי המיזם בוטל.

<איריס גוטרמן: חד-משמעית מלגות לחיילים לוחמים בוטלו.

רועי פולקמן: יפה מאוד.

רועי פולקמן: הושיענו, חיים.

משה גפני: זה המצב.

משה גפני: אין מיזם כזה.

<איריס גוטרמן: אין.

<איריס גוטרמן: הסתיים.

עוזי דיין: למה אין?

<איריס גוטרמן: מה שאני - - -

משה גפני: אין "מה שאני".

משה גפני: את סיימת את דברייך.

משה גפני: אני רק רוצה לדעת לגבי הדרוזים.

משה גפני: תעני עכשיו בקצרה לגבי הדרוזים.

משה גפני: בבקשה.

<איריס גוטרמן: אנחנו מבצעים פרסומים ברדיו, באתר האינטרנט, יש לנו מנהל לשכה בחיפה שהוא דרוזי, והוא אחראי לשווק את כל הנושא הזה, ובכלל כל ההטבות לחיילים משוחררים, ביניהן גם מלגות, גם של הפיס, בקרב האוכלוסייה.

משה גפני: מי זה המנהל הזה?

משה גפני: מה שמו?

<איריס גוטרמן: מועין מקלדה.

משה גפני: חמד, אני מבקש שתדבר אתו ותחזור לפה עם תשובה.

משה גפני: תודה רבה.

משה גפני: משרד האוצר.

<דודי קופל: אני מהלשכה המשפטית במשרד האוצר.

<דודי קופל: כפי שהמנכ"ל ציין במכתב שלו שיצא בזמנו, הסיכום בזמן הכנת ההיתר היה שהמלגות לחיילים לא ייפגעו, לכן כשהבנו שזאת הכוונה, פנינו למפעל הפיס בבקשה להבהרות בעניין וקיבלנו את תשובתו של היושב-ראש.

משה גפני: תשובתו שמה?

<דודי קופל: כפי שפורטה בהרחבה עכשיו.

משה גפני: תגיד עוד פעם.

משה גפני: התשובה שאתם קיבלתם.

משה גפני: מה היא אמרה?

<דודי קופל: התשובה היתה שהם ירדו ל-108 מיליון שקלים, כיוון שנפגעו הכנסות - - -

עוזי דיין: לא, לא, לא.

עוזי דיין: תראה את המכתב.

עוזי דיין: יש מכתב, תראה אותו.

משה גפני: אני אתן לך.

<דודי קופל: אני אסיים.

<דודי קופל: בסופו של דבר, בשורה התחתונה, המכתב שהעתק ממנו הועבר אלינו, מכתבו של מר ביבס, שזה עתה נכנס, הוא מבקש להביא לדירקטוריון בדחיפות החלטה שתשיב את המצב לקדמותו.

<דודי קופל: מבחינתנו ברגע שתתקבל החלטה כזאת, כמובן העניין הזה יבוא על פתרונו.

משה גפני: בינתיים אומרת נציגת משרד הביטחון שאין מלגות השנה.

עוזי דיין: במשרד הביטחון היום יש יותר מ-8 מיליון שקלים של הפיס.

משה גפני: אבל זה מה שהיא אומרת.

עוזי דיין: תשאל אותם.

<איריס גוטרמן: אמרתי שהשנה לא נפתחה הרשמה למלגות.

משה גפני: למה?

<איריס גוטרמן: כי זה בוטל.

משה גפני: האמת היא שאני לא מבין הרבה שפות, אבל עברית אני מבין.

משה גפני: זאת אומרת, אין השנה מלגות ללוחמים.

עוזי דיין: יש.

<ארז גרניט: אין השנה מלגות - - -

משה גפני: אתה נציג משרד הביטחון?

<ארז גרניט: לא, מפעל הפיס.

<איריס גוטרמן: מלגת מפעל הפיס ניתנת במשך שלוש שנים, 10,000 שקלים בכל שנה.

<איריס גוטרמן: במפעל הפיס יש התחייבות כלפי כ-1,700 חיילים לוחמים, יש להם התחייבות עבר.

<איריס גוטרמן: עבור זה הם משלמים, ובאמת זה הולך ומסתיים.

<איריס גוטרמן: בכל שנה נפתחה הרשמה, נכנסו 600 אנשים חדשים.

חמד עמאר: היא אומרת שאין חדשים.

משה גפני: הבנתי, שהיא תגיד.

<איריס גוטרמן: לכן ההרשמה לא נפתחה והמיזם הופסק.

<איריס גוטרמן: עכשיו זה הולך ודועך עד נקודת האפס.

רויטל סויד: עוזי, מה אתה אומר על זה?

רויטל סויד: היא אומרת שהמיזם הופסק.

עוזי דיין: היא לא אומרת נכון.

עוזי דיין: יש עוד 8 מיליון השנה.

רויטל סויד: היא אומרת שזה סוף, שלא יהיה לשנה הבאה.

משה גפני: רויטל סויד, אין חובה בכנסת להגיד דברים נכונים.

חמד עמאר: ההתחייבות היא לשלוש שנים.

רויטל סויד: היא אומרת שזה נגמר.

רויטל סויד: היא אומרת שלא יהיה בשנה הבאה.

משה גפני: רויטל, רועי פולקמן שואל שאלה, אתה עונה לו ואני עובר לביבס.

רועי פולקמן: דבר אחד, האם בכלל יש קיצוץ?

רועי פולקמן: לא ברור שיש קיצוץ.

רועי פולקמן: דבר שני, החצי-חצי זו החלטה של דירקטוריון מפעל הפיס, אף אחד אחר לא קבע את זה, אפשר היה לא לפגוע.

רועי פולקמן: דבר שלישי, הדבר הכי מרכזי שנאמר כאן שהתקבלה החלטה, עוד פעם, לא קשורה לדיון, לא להיתר, לא לכלום, החליט יושב-ראש מפעל הפיס – זכותו, רק תגיד את זה – שהוא לא עובד יותר דרך לב"י והיחידה להכוונת חיילים משוחררים, הוא רוצה לעבוד עם הרשויות המקומיות בשביל המצ'ינג.

עוזי דיין: הבעיה היא שכמעט כל מה שנאמר לא נכון.

עוזי דיין: מה אתה רוצה שאני אעשה?

רועי פולקמן: זו עובדה.

עוזי דיין: לא.

עוזי דיין: זו לא עובדה.

רועי פולקמן: יושבת כאן נציגת משרד הביטחון ואומרת לך.

רועי פולקמן: כולם לא יודעים?

רועי פולקמן: אתה אומר שלא נפגעו המלגות.

רועי פולקמן: תראה.

עוזי דיין: לא אמרתי - - -

רועי פולקמן: תגיד.

רועי פולקמן: תגיד אחד לאחד שהחלטת החלטה אחרת.

רועי פולקמן: אני רק מוסיף את המשפט שלי, שיש פה מרכיב של להכעיס - -

משה גפני: אמרת את זה.

משה גפני: אמרת שאתה רוצה לשאול שאלה.

רועי פולקמן: - - כיוון שאם זה מרכיב של מדיניות - - -

עוזי דיין: יש גבול כמה אפשר להגיד דברים כאלה.

עוזי דיין: גם אני יכול להגיד עליך דברים.

רועי פולקמן: מה אמרתי?

רועי פולקמן: עובדות.

עוזי דיין: זה לא מכובד.

משה גפני: עוזי, תחזיק את עצמך.

משה גפני: החזקת מעמד עד עכשיו.

רועי פולקמן: אמרתי מה ההחלטה המקצועית.

רועי פולקמן: אני אומר שזאת החלטה של מדיניות.

משה גפני: תודה.

משה גפני: יושב-ראש מרכז השלטון המקומי שהגיע באיחור.

משה גפני: בבקשה בקצרה כי אני חייב לסיים את הדיון.

<חיים ביבס: היינו בדיון - - -

משה גפני: לא חשוב, הכול בסדר.

<חיים ביבס: בנושא של המלגות.

<חיים ביבס: קודם כול, במסגרת המשא-ומתן על ההיתר עמדנו על שני דברים מרכזיים.

משה גפני: "עמדנו" זה מרכז השלטון המקומי.

<חיים ביבס: מרכז השלטון המקומי, כבעלים של הפיס.

<חיים ביבס: עמדנו על ה-850 מיליון שקל לכיתות לימוד, שלא ייגרע שקל, ואז 108 מיליון שקל למלגות ואירועי תרבות ב-50-50, והיתרה שזה 13 מיליון שקלים ו-13 מיליון שקלים עבור מה שנקרא "פעילויות של השלטון המקומי והאוצר עבור השלטון המקומי.

<חיים ביבס: אני אומר בצורה ברורה שמה שהיה בעבר – הוא שיהיה.

<חיים ביבס: אני אביא את זה לדירקטוריון.

<חיים ביבס: המלגות נשמרו.

<חיים ביבס: אם מישהו החליט שהוא מוציא מהצבא, היה צריך להביא את זה לדירקטוריון, כולל עוזי.

רועי פולקמן: יפה.

רועי פולקמן: זה כל התשובה.

<חיים ביבס: לכן אנחנו נביא את זה בצורה מסודרת לדירקטוריון הקרוב, על מנת להסדיר את זה.

<חיים ביבס: אם צריך לעשות מה שעוזי טוען שיש משוחררים שמקבלים גם ממשרד הביטחון וגם מהרשות המקומית, יעשו סדר.

<חיים ביבס: באותו תקציב הוא יוכל לקבל או ממשרד הביטחון או מהרשות המקומית, אבל הוא לא יוכל לקבל גם וגם.

משה גפני: אומר חבר הכנסת חמד עמאר - - -

רועי פולקמן: יישר כוח.

משה גפני: אתה לא יכול להגיד "יישר כוח" בוועדת הכספים, זה התפקיד שלי...

רועי פולקמן: סליחה, אני מתנצל על ה"יישר כוח".

משה גפני: אני לא יודע מה המרץ הזה.

רועי פולקמן: אני מבסוט שהוא אמר את הדברים.

משה גפני: אתה חייב להגן על האוצר?

רועי פולקמן: חזק וברוך.

משה גפני: אתה לא יכול גם "חזק וברוך".

משה גפני: ..

משה גפני: אמר חבר הכנסת חמד עמאר שמרגע שזה עובר לרשויות המקומיות, שהן חלק מהעניין, הרשויות הדרוזיות נפגעות.

<חיים ביבס: לכן אני דוגל במה שהיה.

משה גפני: לא "ולכן".

משה גפני: תגיד אם זה נכון מה שהוא אמר.

<חיים ביבס: אני לא מכיר את זה.

חמד עמאר: המועצות הדרוזיות לא יכולות לעמוד במצ'ינג למלגות.

<חיים ביבס: זה לא נכון, מכוון שהוא מקבל את חלקו בכל מקרה.

עוזי דיין: הוא גם מקבל את זה מהכסף מהפיס.

משה גפני: עוזי דיין וחיים ביבס, אני מבקש לדעת לגבי מה שהעלה חבר הכנסת עמאר, האם אפשר לבדוק האם יש אמת בדברים שלו.

משה גפני: אם יש אמת – צריך לטפל בזה, אם אין אמת – אני מבקש שתחזרו אלי עם תשובה.

משה גפני: זה הנושא.

<חיים ביבס: בסדר.

<חיים ביבס: תקבל תשובה.

משה גפני: תודה רבה.

משה גפני: עוזי דיין, ואני רוצה לסכם את הדיון.

עוזי דיין: אני רוצה להציע הצעה, כי לא רק הטורים פה גבוהים מדי.

עוזי דיין: מאוד נעלבתי מהגישה האישית.

משה גפני: לא חשוב.

משה גפני: לא חשוב.

משה גפני: לא חשוב.

משה גפני: אני נמצא פה הרבה שנים נעלבתי מיליון פעם, לא ראו עלי.

רויטל סויד: אתה התחלת.

עוזי דיין: אני מכיר בצורך לדאוג לחיילים ואני מבקש שלא יטיפו לי על זה.

עוזי דיין: זה הכול.

משה גפני: בסדר.

משה גפני: מאה אחוז.

רויטל סויד: את הגישה האישית אתה התחלת.

עוזי דיין: אני מבקש שלא יטיפו לי על הצורך לדאוג לחיילים.

משה גפני: התשובה של יושב-ראש הוועדה, שלא יטיפו לך.

עוזי דיין: קודם כול, לגבי הדרוזים, אנחנו מאפשרים לרשויות, אם יש להן חסרון כיס, שאת הכסף שאנחנו נותנים להן מהפיס, הם יכולים מזה לתת את המצ'ינג שלהם, לכן זה כל-כך מצליח - -

חמד עמאר: אתה נותן בשביל לבנות בניין, הוא ייקח את זה למצ'ינג?

עוזי דיין: - - לכן יש לנו מזה קרוב ל-110 מיליון שקלים למלגות.

עוזי דיין: כל פגיעה ברשויות היא לא רק פגיעה בעניין החברתי ובתרומה לקהילה, כיוון שאין פה מצ'ינג היא תיתן לפחות חיילים.

<חיים ביבס: הם צודקים במה שהם אומרים, השינוי היה צריך להיות כזה ששם את משרד הביטחון באותו מקום.

משה גפני: ברור.

משה גפני: הבנו אותך.

עוזי דיין: כל מה שהוצג פה אושר על-ידי הוועדה הדירקטוריונית ועל-ידי הדירקטוריון, לכן נא לעשות את העניין האישי.

עוזי דיין: אני לא מלך שעושה מה שהוא רוצה בעניין הזה.

עוזי דיין: אני עושה פחות ממה ששר האוצר עושה במגרש שלו לבד.

עוזי דיין: ההצעה שלי היא כזאת, כשהוחלט על ההיתר מבחינת האוצר, הם הורידו אותו ל-108 מיליון, באמת לפי הסיכום של 2015 זה היה צריך להיות 134 מיליון, אבל הם לקחו 13 מיליון לעצמם ו-13 מיליון לרשויות, ואמרו שזה יהיה רק לדברים בזיקה לרשויות.

עוזי דיין: מה שאני מציע, כיוון שזה כל ההבדל, אם לא רוצים לפגוע, שהכסף הזה, האוצר יבוא ויגיד - - -

רויטל סויד: איזה כסף?

רועי פולקמן: איך זה קשור?

רועי פולקמן: מאיפה הוא הביא את זה?

<חיים ביבס: עם כל הכבוד לדיון שהתקיים בדירקטוריון, לא פה, אנחנו צריכים לתת להם תשובה שמה שהיה, הוא שיהיה, וכל השאר צריך להתקיים בדירקטוריון בלבד.

משה גפני: תודה.

משה גפני: מי אדוני?

<ארז גרניט: אני מנהל את אגף המלגות במפעל הפיס.

משה גפני: אתה יכול להגיד רק משפט בגלל שעוזי ייצג את מפעל הפיס בכבוד.

<ארז גרניט: נכון להיום מפעל הפיס נותן הכי הרבה מלגות לחיילים משוחררים מאז ומעולם.

משה גפני: היתה שאלה פה.

<ארז גרניט: זאת העובדה.

<ארז גרניט: אני מנהל את האגף.

משה גפני: אבל היתה שאלה, האם נפגעו המלגות.

<ארז גרניט: אנחנו נותנים הכי הרבה מלגות לחיילים משוחררים בתשע"ח, מאז העשור האחרון.

משה גפני: תודה רבה.

עוזי דיין: הדירקטוריון אכן מתכנס ביום חמישי.

משה גפני: זה דיון שצריך לערוך 10 דקות, זה דיון מהיר.

עוזי דיין: אכן יש בקשה - - -

משה גפני: אני לא שומע עכשיו.

משה גפני: לפי התקנון של הכנסת מדובר על דיון מהיר.

משה גפני: בעקבות הדיון הזה, כיושב-ראש הוועדה אני צריך להגיע למסקנה ולהניח אותה על שולחן הכנסת.

משה גפני: מכיוון שזה דיון מהיר אלה הכללים.

משה גפני: צריך לקחת את הסיכום שהוועדה מחליטה, מה שהתרשמתי מהדיון הזה, ואני צריך להניח את זה על שולחן הכנסת.

משה גפני: אני לא עושה את זה כרגע, אני מבקש סיכום בכתב, גם של מפעל הפיס, גם של השלטון המקומי, גם של משרד הביטחון והאוצר.

משה גפני: אני מבקש סיכום בכתב.

משה גפני: העלו שלושה חברי כנסת נושא, אני מבקש את התגובה שלהם, ואז אני אביא לוועדה החלטה, שאני מקווה שתהיה מוסכמת על חברי הוועדה.

משה גפני: ואז אנחנו נניח אותה על שולחן הכנסת.

משה גפני: אני מבקש תשובה בכתב בתוך שבועיים, לגבי הנושא הספציפי שעליו מדובר, ובמקביל גם לגבי הנושא של החיילים הדרוזים.

משה גפני: אני רוצה תשובה בכתב מהגורמים הללו, ואני בתוך שבועיים אקבל פה החלטה מה אנחנו מניחים על שולחן הכנסת.

משה גפני: תודה רבה.